Šútovský potok (prítok Trebianky)

Šútovský potok je vodný tok v Hornonitrianskej kotline na území okresu Prievidza. Je to ľavostranný prítok Trebianky v povodí rieky Nitra s dĺžkou približne 4,5 km a je tokom V. rádu. 

 Priebeh toku 
Potok pramení v strednej časti Hornonitrianskej kotliny, v geomorfologickom podcelku Rudnianska kotlina, neďaleko obce Šútovce, v nadmorskej výške približne  Od prameňa v lokalite Pod Gačinami tečie poblíž obce južným smerom cez lokalitu Kozlovské. V strednej časti v oblasti Bojnický háj priberá menší ľavostranný prítok, onedlho ďalší z Hlbokej doliny. Pokračuje na juh cez Dolinu, pokrytú nesúvislým lesným porastom. Na dolnom toku sa mierne stáča na juhozápad a v lokalite Besnákovské lúky sa v nadmorskej výške približne  vlieva ľavostranne do Trebianky v povodí rieky Nitra. Potok patrí do širšieho povodia rieky Váh. 

Potok pramení a v hornej časti preteká katastrálnym územím obce Šútovce, následne tvorí hranicu katastrov obcí Diviaky nad Nitricou a Kocurany v okrese Prievidza v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Hornonitrianska kotlina, Rudnianska kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Šútovce
Kategória:Kocurany
Kategória:Diviaky nad Nitricou